Burger-bruschetta | SARIE
Burger-bruschetta	deur Barbara Joubert
(sowat 10 frikkadelletjies)
½ ui, fyngekap 1 eier hand vol vars broodkrummels 5 ml korrelmosterd 100 g parmasaankaas, gerasper 1 knoffelhuisie, fyngekap 1 ml fyn neut 1 kg maalvleis sout en vars gemaalde swartpeper
Meng al die bogenoemde bestanddele goed saam. Plaas die mengsel eers in die yskas vir minstens 30 minute. Vorm die frikkadelletjies met jou hande en plaas dit op ’n bakplaat. Wanneer die kole reg is, kan jy begin braai. Onthou, party mense hou van hul burgers nog pienk in die middel. So, vra elkeen hoe hulle daarvan hou. As jou kole te warm is, sal dit brand aan die buitekant en nog rou in die middel wees.
Sit voor saam metRooster snye ciabata-brood op die rooster. Plaas die burgers bo-op die geroosterde brood en sit voor met ‘n groot lepel tzatziki bo-op en vars bronkors (watercress). Sprinkel nog olyfolie oor indien nodig. Koop jou tzatziki by jou gusnteling-deli of -supermark. Vars klein tamaties en fetakaas is ook heerlik hierby.
Om te drinkRooiwyn is net die regte ding – Beyerskloof Pinotage